SADARBĪBAS LĪGUMS

***par atbalsta programmas***

***“Atbalsts Ukrainas un Latvijas bērnu un jauniešu nometnēm”***

***īstenošanu***

VISC līguma reģ. Nr.\_\_\_\_\_\_\_\_\_\_\_

Pašvaldības līguma reģ. Nr.\_\_\_\_\_\_\_\_\_\_\_

*Rīga, līguma* *parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums.*

**Valsts izglītības satura centrs** (turpmāk – VISC), kura vārdā saskaņā ar Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums” rīkojas tā vadītāja Liene Voroņenko, no vienas puses un

**\_\_\_\_\_\_\_\_\_\_\_\_\_** (turpmāk – Pašvaldība), kuras vārdā saskaņā ar nolikumu rīkojas \_\_\_\_\_\_\_\_\_\_\_\_\_\_\_\_, no otras puses,

### pamatojoties uz Ministru kabineta 2023.gada 23.maija rīkojumu Nr.296 (prot.Nr.27 29. §) *Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Izglītības un zinātnes ministrijas budžetu,* turpmāk katra puse atsevišķi saukta – Puse, bet kopā sauktas – Puses, noslēdz šādu līgumu (turpmāk – Līgums):

**1. LĪGUMA PRIEKŠMETS, MĒRĶIS UN FINANSĒJUMA APJOMS**

* 1. Līguma ietvaros Puses apņemas sadarboties projekta “Atbalsts Ukrainas un Latvijas bērnu un jauniešu nometnēm” īstenošanā ar mērķi nodrošināt bērnu un jauniešu nometņu norisi līdz 2023. gada 1. novembrim (turpmāk – nometnes) atbilstoši 1. pielikumam, *Vadlīnijas projekta “Atbalsts Ukrainas un Latvijas bērnu un jauniešu nometnēm” īstenošanai un finansējuma piešķiršanai pašvaldībām* (turpmāk – vadlīnijas) un 2. pielikumu *Pārskats par nometņu norisi un finansējuma izlietojumu atbalsta programmā "Atbalsts Ukrainas un Latvijas bērnu un jauniešu nometnēm"* (turpmāk – pārskats)*.*
	2. VISC piešķir Pašvaldībai valsts budžeta līdzekļus EUR \_\_\_\_\_\_*(summa cipariem)*  (\_\_\_\_\_\_\_\_\_\_\_\_\_\_*euro* un \_\_\_ centi) *(summa vārdiem)* (turpmāk – finansējums) apmērā Līguma 1.1.apakšpunktā noteiktā mērķa sasniegšanai (turpmāk – finansējuma mērķis), ievērojot, ka nometnēs bērnu skaits sadalās aptuveni līdzvērtīgi (50 % / 50 % vietējie bērni / Ukrainas bērni) un nosacījumu, ka maksimālais atbalsta apjoms ir 50 *euro* dienā par viena bērna dalību dienas nometnē vai 70 *euro* dienā par viena bērna dalību diennakts nometnē.
	3. Vienam bērnam paredzētajā atbalsta apmērā ir iekļautas arī izmaksas atbalsta programmas administrēšanai pašvaldībai 4% apmērā.

**2. PUŠU SAISTĪBAS**

* 1. Pašvaldības tiesības un pienākumi:
		1. Pašvaldība ir atbildīga par finansējuma mērķtiecīgu, efektīvu un caurskatāmu (pamatojoties uz saglabātu attaisnojošo dokumentāciju) izmantošanu atbilstoši finansējuma mērķim un Līguma, t.sk., Līguma 1.pielikumā pievienoto vadlīniju noteikumiem un saskaņā ar Latvijas Republikas normatīvo aktu prasībām;
		2. nodrošināt un kontrolēt finansējuma izlietošanu vienīgi finansējuma mērķim un vadlīnijās noteikto attiecināmo izmaksu segšanai;
		3. nodrošināt attaisnojuma dokumentu par finansējuma izlietojumu pieejamību un pēc VISC pieprasījuma un VISC noteiktā saprātīgā termiņā, kas nav ilgāks par 5 (piecām) darba dienām, iesniegt attaisnojuma dokumentus, kā arī visa veida informāciju saistībā ar Līguma izpildi;
		4. aizpildīt VISC sagatavotu starpposma pārskatu elektroniskas anketas formātā līdz 2023. gada 15. septembrim, ieverot nepieciešamo informāciju atbalsta programmas monitorēšanai.
		5. iesniegt pārskatu (2.pielikums) par nometņu norisi un valsts budžeta finansējuma izlietojumu projekta īstenošanas ietvaros atbilstoši Līguma 3. punktam, kurā ietvertas 4 % izmaksas pašvaldības programmas administrēšanai;
		6. VISC noteiktajā termiņā, kas nav ilgāks par 10 (desmit) dara dienām, atmaksāt uz Līgumā norādīto kontu piešķirto finansējuma summu, kas nav izlietota atbilstoši finansējuma mērķim un Līguma noteikumiem, vai par kuru nav iesniegts pārskats saskaņā ar Līguma 3.punkta prasībām;
		7. savlaicīgi, bet ne vēlāk kā 5 (piecu) darba dienu laikā, informēt VISC par faktiskajiem apstākļiem, kas varētu kavēt Līguma izpildi;
		8. Pašvaldībai ir tiesības saņemt līgumsaistību izpildei nepieciešamo finansējumu atbilstoši Līguma noteikumiem;
		9. Pašvaldība, izsludinot konkursu, ir tiesīga noteikt kritērijus un nosacījumus nometnes organizētājam un piedāvājuma izvērtēšanai, lai nodrošinātu projekta mērķu sasniegšanu un kvalitatīvu nometnes norisi;
		10. Pašvaldībai ir tiesības pieprasīt un saņemt informatīvo un konsultatīvo atbalstu VISC kompetences ietvaros, kas nepieciešams Līguma sekmīgai izpildei.
	2. VISC tiesības un pienākumi:
		1. pārskaitīt Pašvaldībai finansējumu Līguma 1.2.apakšpunktā noteiktajā apmērā un Līguma 3.1.apakšpunktā noteiktajā termiņā;
		2. sniegt Pašvaldībai informatīvo un konsultatīvo atbalstu VISC kompetences ietvaros, kas nepieciešams Līguma sekmīgai izpildei;
		3. VISC ir tiesības pieprasīt no Pašvaldības jebkāda veida informāciju saistībā ar Līguma izpildi;
		4. VISC ir tiesības pieprasīt Pašvaldībai atmaksāt izmaksāto finansējumu summu, kas nav izmantota atbilstoši finansējuma mērķim un Līguma noteikumiem, vai par kuru nav iesniegts pārskats saskaņā ar Līguma 3. punkta prasībām.

**3. PārskatA iesniegšana un izskatīšana, norēķinu kārtība**

* 1. VISC finansējumu pārskaita Pašvaldībai 10 (desmit) darbdienu laikā pēc Līguma abpusējas parakstīšanas.
	2. Pašvaldība līdz 2023. gada 15. novembrim iesniedz VISC rakstisku pārskatu par nometņu norisi un Līguma ietvaros piešķirtā finansējuma izlietojumu, nosūtot to uz e-pastu adresēm visc@visc.gov.lv un liga.lejniece@visc.gov.lv.
	3. Pašvaldība pārskatā ietver informāciju par katru nometni, iegūtos datus apkopojot atbilstoši 2.pielikumā noteiktajai formai.
	4. Pārskatā ietver tikai uz finansējumu attiecināmās izmaksas atbilstoši vadlīnijās noteiktajam, nepārsniedzot limitu 50 *euro* dienā par viena bērna dalību dienas nometnē vai 70 *euro* dienā par viena bērna dalību diennakts nometnē.
	5. VISC izskata pārskatu 10 (desmit) darba dienu laikā un rakstiski informē Pašvaldību par gala norēķinu summu. Pašvaldība veic finansējuma summas, kas nav izlietota atbilstoši finansējuma mērķim un Līguma noteikumiem, atmaksu, pārskaitot to uz Līgumā norādīto kontu 10 (desmit) darba dienu laikā pēc rakstiskas informācijas saņemšanas par gala norēķinu summu.
	6. Ja pārskatā tiek konstatēta finansējuma izlietojuma neatbilstība finansējuma mērķim un Līguma noteikumiem, kā arī, ja iesniegtais pārskats ir neskaidrs vai nepilnīgs, VISC par to informē Pašvaldību un pieprasa, lai Pašvaldība izskaidro vai papildina pārskatā minēto informāciju vai iesniedz pamatojošos dokumentus. Termiņš nepieciešamās papildus informācijas vai dokumenta iesniegšanai nav ilgāks par 5 (piecām) darba dienām.
	7. Nosakot gala norēķinu summu, VISC ņem vērā Pašvaldības iesniegto papildinformāciju vai, ja Pašvaldība noteiktajā termiņā nav to sniegusi vai rakstiski nav lūgusi 3.6. punktā minētā termiņa pagarinājumu, nosaka gala norēķinu summu saskaņā ar VISC rīcībā esošo informāciju.
1. **NEPĀRVARAMA VARA**
	1. Neviena no Pusēm nevar tikt vainota par tās līgumsaistību nepildīšanu, ja to izpildi kavē nepārvarama vara. Puses veic nepieciešamos pasākumus, lai līdz minimumam samazinātu radītos kaitējumus, kas varētu izrietēt no nepārvaramas varas. Nepārvarama vara šī Līguma kontekstā nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radusies to kļūdas vai nevērīgas rīcības rezultātā, kas kavē vienu no Pusēm veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus.
	2. Puse, kurai kļuvis neiespējami izpildīt saistības Līguma 4.1.apakšpunktā minēto apstākļu dēļ, piecu darbdienu laikā, skaitot no šo apstākļu rašanās vai izbeigšanās dienas, paziņo otrai Pusei par šādu apstākļu rašanos vai izbeigšanos. Ja paziņojums nav izdarīts paredzētajā laikā, vainīgā Puse zaudē tiesības atsaukties uz nepārvaramu varu.

**5. LĪGUMA DARBĪBAS TERMIŅŠ UN CITI NOTEIKUMI**

* 1. Līgums ir spēkā, kad to ir parakstījušas abas Puses un ir spēkā ne ilgāk kā līdz 2023. gada 31. decembrim vai līdz brīdim, kad sniegto pakalpojumu apjoms sasniedz 1.2. punktā norādīto līgumcenu, atkarībā no tā kurš no apstākļiem iestājas pirmais. Par Līguma parakstīšanas datumu tiek uzskatīts datums, kad ar drošu elektronisko parakstu Līgumu ir parakstījis pēdējā no Pusēm, e-paraksta sistēmas laika zīmogs.
	2. Līgumu var izbeigt Pusēm rakstiski vienojoties vai arī vienpusēji, paziņojot par to rakstiski otrai Pusei vismaz 10 (desmit) darba dienas iepriekš. Ja Līgumu lauž pirms termiņa, tad katrai no Pusēm ir pienākums norēķināties ar otru Pusi par jau atbilstoši Līguma noteikumiem izpildīto līgumsaistību daļu.
	3. Ja Pašvaldība lauž līgumu pirms termiņa un neiesniedz pārskatu saskaņā ar 3. punktu un nepierāda izlietotā finansējuma apjomu, Pašvaldībai ir pienākums 10 (desmit) darba dienu laikā atmaksāt 100 % apmērā 1.2. punktā VISC piešķirtos Pašvaldībai valsts budžeta līdzekļus.
	4. Līgumu var grozīt vai papildināt, Pusēm savstarpēji vienojoties un noformējot to rakstiski. Jebkura šāda rakstiska vienošanās kļūst par Līguma neatņemamu sastāvdaļu.
	5. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt šo Līgumu, ar to iegūstot savu pārstāvamo vārdā Līgumā minētās tiesības un pienākumus.
	6. Visi strīdi sakarā ar Līguma izpildi starp Pusēm risināmi pretenziju kārtībā – rakstiskas pretenzijas izskatāmas piecu darbdienu laikā pēc to saņemšanas. Ja strīds iepriekšminētajā veidā nav atrisināms, tas izspriežams tiesas ceļā saskaņā ar Latvijas Republikā spēkā esošajiem normatīvajiem aktiem.
	7. Līgums ir saistošs Pušu tiesību un saistību pārņēmējiem.
	8. Lai nodrošinātu Līguma izpildi, Puses nozīmē savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:
		1. VISC kontaktpersonas:
			1. Ar bērnu un jauniešu nometņu organizēšanu saistītos satura un organizatoriskajos jautājumos – Profesionālās pilnveides nodaļas vecākās ekspertes: **Inta Kraskeviča,** e-pasts: inta.kraskevica@visc.gov.lv un **Baiba Smane**, e-pasts: baiba.smane@visc.gov.lv ;
			2. ar Līgumu saistītos juridiskos jautājumos – Profesionālās pilnveides nodaļas jurists **Andris Liepiņš** , e-pasts: andris.liepins@831.visc.gov.lv ;
			3. ar Līgumu saistītos norēķinu jautājumos – Administratīvā un projektu pārraudzības departamenta Administratīvās nodaļas grāmatvede **Līga Lejniece**, e-pasts: liga.lejniece@visc.gov.lv.
		2. Pašvaldības kontaktpersonas:\_\_\_\_\_\_\_\_\_\_\_\_\_\_\_\_\_\_\_.
	9. Puse par Līgumā norādīto rekvizītu vai kontaktpersonu maiņu paziņo otrai Pusei ne vēlāk kā 1 (vienas) darba dienas laikā, nosūtot rakstisku paziņojumu uz otras Puses oficiālo e-pasta adresi.
	10. Līgums ar tā 1. un 2.pielikumu ir sagatavots latviešu valodā, parakstīts elektroniski ar drošu elektronisko parakstu un satur laika zīmogu. Abām Pusēm ir pieejams abpusēji parakstīts Līgums elektroniskā formātā.
1. **PUŠU JURIDISKĀS ADRESES UN REKVIZĪTI**

|  |  |
| --- | --- |
| **VISC:** | **Pašvaldība:** |
| **Valsts izglītības satura centrs** | **Nosaukums:** |
| Adrese: Vaļņu iela 2, Rīga, LV-1050 | Adrese: |
| Reģ.Nr. 90009115938 | Reģ. Nr. |
| Valsts kase, kods: TRELLV22 | Valsts kase, kods TRELLV22 |
| Norēķinu konts: LV79TREL215065309000Be-pasts: visc@visc.gov.lv  | Norēķinu konts:e-pasts: |
| Vadītāja Liene Voroņenko Paraksts\* | Amats, vārds, uzvārds\_\_\_\_\_\_\_\_\_\_\_\_\_\_\_\_Paraksts\* |